Na temelju članka 13. i 18. Zakona o udrugama (NN 74/14), Skupština Udruge uzgajatelja malih životinja „Kanarinac“ Vrbovec, dana 07.03.2015. donijela je

STATUT UDRUGE UZGAJATELJA MALIH ŽIVOTINJA

„KANARINAC“

1. Temeljne odredbe

Članak 1.

Ovim Statutom udruge (u daljnjem tekstu: Statut) uređuju se naziv, sjedište, područje djelovanja, cilj i zadaće, djelatnosti, tijela Udruge, način upravljanja, imovina udruge, materijalno-financijsko poslovanje, javnost rada, prestanak rada udruge i druga pitanja značajna za rad Udruge uzgajatelja malih životinja „Kanarinac“ (u daljem tekstu: Udruga).

1. Naziv i sjedište Udruge

Članak 2.

Puni naziv udruge glasi:

Udruga uzgajatelja malih životinja „Kanarinac“ Vrbovec

Skraćeni naziv udruge glasi:

Udruga „Kanarinac“ Vrbovec

Sjedište udruge je u Vrbovcu, Ulica kralja Tomislava 8, 10202 Vrbovec

Članak 3.

Udruga ima pečat.

Pečat je okruglog oblika u svom gornjem dijelu ima natpis: UDRUGA UZGAJATELJA MALIH ŽIVOTINJA, a u donjem dijelu ima natpis „KANARINAC“ VRBOVEC. U sredini manjeg kruga unutar pečata nalazi se grb Grada Vrbovca, iz kojega proizlazi 5 polja unutar kojih se nalaze s gornje strane slika kunića, sa lijeve strane gore slika pijetla, a slijeve strane dolje slika goluba. S desne strane gore nalazi se slika ptice, a sa desne strane dolje slika ribice.

Članak 4.

Udruga ima svoj amblem i zastavu.

Amblem je istovjetan pečatu Udruge.

Zastava je veličine 140 x 70 cm, s amblemom Udruge promjera 30 cm, u bijelom krugu promjera 40 cm, a koji donjim rubom kružnice dotiče sredinu dužine zastave. Zastava je zelene boje.

Članak 5.

Udruga je u svojem djelovanju samostalna.

Udruga je neprofitna pravna osoba upisana u registar udruga Republike Hrvatske.

Članak 6.

Udrugu zastupa i predstavlja predsjednik, a u slučaju njegove spriječenosti zamjenjuje ga dopredsjednik ili tajnik.

Članak 7.

Udruga djeluje i razvija svoju djelatnost na području Grada Vrbovca/ Županije Zagrebačke/ R. Hrvatske.

Udruga je članica Hrvatskog saveza udruga uzgajatelja malih životinja.

Udruga se može učlaniti i u druge udruge koje se bave i promiču uzgoj malih životinja i zaštitom čovjekova okoliša, te ostalih djelatnosti koje su u interesu Udruge.

1. Ciljevi i zadaće Udruge

Članak 8.

Ciljevi udruge su:

* Okupljanje ljubitelja i uzgajatelja malih životinja.
* Organiziranje uzgoja malih životinja, a posebno zaštita hrvatskih domaćih pasmina malih životinja.
* Zaštita ptica i životinja u prirodi.
* Očuvanje čovjekova okoliša.

Članak 9.

U ostvarivanju ciljeva udruga obavlja slijedeće aktivnosti:

* Upučivanje članstva u pravilan uzgoj malih životinja.
* Iniciranje i poticanje rada na uzgoju, selekciji i zaštiti životinja.
* Razvijanje stručne zaštite malih životinja, ptica i životinja u prirodi te zaštita čovjekova okoliša.
* Unaprijeđivanje i razvoj športsko-rekreativnog duha kroz organizaciju izložbi i smotri te poticanje sudjelovanja na izložbama drugih udruga.
* Poticanje znanstveno istraživačke i druge djelatnosti iz područja uzgoja, zaštite, preventive, genetike, ornitologije, zoologije, uzgoja i zaštite malih žiotinja, ptica u prirodi i čovjekova okoliša.
* Organizacija izložbi i smotri malih životinja.
* Oranizacija stručnih putovanja na izložbe, smotre i sajmove malih životinja u Hrvatskoj i inozemstvu.
* Vođenje evidencija o prstenovanju peradi, golubova i ptica, te tetoviranju kunića.
* Organizacija stručnih predavanja vezanu uz tematiku uzgoja malih životinja.

1. Članovi udruge

Članak 10.

Članstvo u Udruzi može biti redovno, počasno i podupiruće.

Svaka fizička osoba, ljubitelj malih životinja, može postati članom Udruge, pod jednakim uvijetima utvrđenim ovim Statutom, ukoliko je voljan baviti se uzgojem malih životinja ili pomagati Udrugu na provođenju njenih ciljeva od interesa za napredak i prosperitet zaštite i uzgoja malih životinja propisanih ovim statutom.

O primanju u članstvo odlučuje Predsjedništvo Udruge, na temelju zahtjeva potencijalnog novog člana.

Maloljetne osobe mogu postati članove Udruge uz suglasnost roditelja ili staratelja.

Članak 11.

Udruga vodi popis članova.

Popis članova može se vodite u elektronskom obliku ili na neki drugi prikladan način.

Popis članova obvezno sadrži podatke o osobnom imenu , osobnom identifikacijskom broju (OIB), datumu rođenja, datumu pristupanja udruzi, te datumu prestanka članstva u udruzi.

Članak 12.

Redovni član Udruge može postati svaka osoba koja se zalaže za provođenje ciljeva utvrđenih Statutom.

Podupirući član Udruge može postati svaka osoba koja svojom aktivnošću i materilanim doprinosom sudjeluje u ostvarivanju ciljeva Udruge.

Počasni član može postati osoba koja ima izuzetne zasluge na polju ostvarivanja ciljeva i ideja Udruge, kao i članovi sa najmanje 25 godina neprekidnog aktivnog članstva u Udruzi. O počasnom članstvu odlučuje Skupština udruge na prijedlog Predsjedništva.

Članak 13.

Prava i ovbeze članova Udurge su da:

* Biraju i budu birani u organe Udruge.
* Budu obaviješteni o radu Udruge i njenih organa kao i o financijskom poslovanju Udruge.
* Daju prijedloge, mišljenja i primjedbe na rad organa udruge.
* Čuvaju i podižu ugled Udruge.
* Sudjeluju u ostvarivanju ciljeva Udruge.
* Plačaju članarinu i druge obaveze.
* Neposredno sudjeljuju u radu Udruge i njenih sekcija i odbora, prisustvuju predavanjima, proslavama, i drugim manifestacijama Udruge.
* Sudjeluju sa svojim uzgojenim malih životinjama na smotrama, izložbama, sajmovima i takmičenjima u zemlji i inozemstvu.
* Snabdjevaju se preko Udruge prstenjem za ptice, golubove i perad.
* Tetoviraju kuniće i za to dobivaju rodovnike.
* Koriste usluge i poslovanje Udurge u granicama Statuta, odluka Skupštine i Predsjedništva.
* Angažiraju se u akcijama od zajedničkog interesa za zaštitu malih životinja i čovjekova okoliša.

Članak 14.

Članstvo u Udruzi prestaje:

* Zahtjevom člana Udurge.
* Neplaćanjem članarine duže od jedne godine.
* Odlukom nadležnog tijela Udruge.
* Smrću člana.

Članak 15.

Član Udruge koji se ne pridržava načela i ciljeva Udruge ili svojim radom nanosi štetu njenom ugledu, može biti isključen iz Udruge.

Odluku o isključenju donosi Predsjedništvo.

Odluka o isključenju donosi se većinom prisutnih članova predsjedništva.

Protiv odluke Predsjedništva može se podnjeti žalba Skupštini. Odluka Skupštine je konačna.

1. Ustrojstvo i upravljanje poslovima Udurge

Članak 16.

Upravljanje u Udruzi ostvaruje se na načelima Ustava, Zakona i ovog Statuta.

Članovi upravljaju udrugom neposredno davanjem inicijative za razmatranje određenih pitanja u Skupštini i tijelima udruge te na druge načine utvrđene ovim Statutom.

Članak 17.

Tijela Udruge su:

* Skupština
* Predsjedništvo
* Nadzorni odbor

1. Skupština udruge

Članak 18.

Skupština je najviše tijelo upravljanja udurgom.

Skupštinu čine svi članovi udurge.

Članak 19.

Skupština se održava prema potrebi, a najmanje jednom godišnje.

Izborna Skupština održava se svake četvrte godine.

Osim redovnih godišnjih Skupština, one mogu biti izvanredne, tematske i svečane.

Skupštine iz stavka 3. Ovog članka sazivaju se prema potrebi.

Članak 20.

Skupštinu saziva Predsjedništvo na vlastitu inicijativu ili na zahtjev trećine članova udruge.

Predsjedništvo je dužno sazvati Skupštinu na zahtjev predlagača iz članka 20. u roku od 60 dana nakon primljenog zahtjeva.

Ako skupštinu ne sazove Predsjedništvo u roku iz stavka 2. Ovog članka, sazvat će je predlagači, te su tada dužni predložiti dnevni red.

Članak 21.

Skupština udruge obavlja sljedeće poslove:

* Usvaja Statut udruge i njegove izmjene i dopune.
* Bira i razrješava osobe ovlaštene za zastupanje udruge.
* Bira i razrješava likvidatora udruge.
* Bira i razrješava predsjednika udruge, podpredsjednika, tajnika, skladištara, voditelje sekcija i potreban broj članova predsjedništva, nadzornog odbora, te druga tijela predviđena Statutom.
* Odlučuje o udruživanju u saveze, zajednice, mreže i druge oblike povezivanja udruga.
* Bira i razrješuje delegate u saveze, zajednice i mereže u kojima je udruga članica.
* Usvaja plan rada i financijski plan za slijedeću kalendarsku godinu.
* Usvaja izviješće o radu za prethodnu kalendarsku godinu i godišnje financijsko izviješće.
* Utvršđuje politiku i programsku orijentaciju udruge.
* Utvrđuje smjernice za natjecanje pri dodjeli financijskih sredstava u programima javnih potreba.
* Odlučuje o promjeni ciljeva i djelatnosti, gospodarskih djelatnosti, prestanku rada i raspodjeli imovine udruge.
* Donosi odluku o statusnim promjenama.
* Donosi Poslovnik Skupštine udruge.
* Odlučuje i o drugim pitanjima za koja statutom nije utvrđena nadležnost drugih tijela udruge.

Članak 22.

Skupština punopravno odlučuje kada je na skupštini prisutno minimalno jedna trećina/ polovina/ dvije trećine aktivnog članstva.

Odluke se donose natpolovićnom većinom pristunih članova.

Glasovanje na skupštini je javno, ako skupština ne odluči da se o nekim pitanjima glasuje tajno.

Članak 23.

Ako skupštini ne prisustvuje jedna trećina aktivnog članstva, Skupština se odgađa i saziva se nova najkasnije za 30 dana.

1. Predsjedništvo udruge

Članak 24.

Predsjedništvo udruge je izvršno i upravno tijelo Udruge koje između za sjedanja Skupštine udurge upravlja poslovima udruge.

Predsjedništvo za svoj rad odgovara Skupštini udruge.

Predsjedništvo broji minimalno 9 članova. Broj članova određuje Skupština a prema potrebama i broju članova udurge.

Broj članova predsjedništva uvijek mora biti neparan.

Članovi Predsjedništva su izabrani na mandat od četiri godine. Mandat se može ponoviti.

Mandat članova Predsjedništva prestaje razrješenjem u Skupštini udruge

Članak 25.

Predsjedništvo obavlja slijedeće poslove.

* Utvrđuje prijedlog Statuta i drugih akata što ih donosi Skupština.
* Priprema materijale o kojima će odlučivati Skupština.
* Organizira rad i djelovanje udruge između sjednica Skupštine.
* Provodi ili osigurava provođenje odluka Skupštine udruge.
* Donosi akte kojima se osigurava uredno poslovanje udruge i izvršavanje programa udruge.
* Odlučuje o primanju u članstvo udruge.
* Utvrđuje prijednog financijskog plana i završnog računa udruge.
* Izvršava financijski plan udruge i u okviru financijskog plana odlučuje o rasporedu i dinamici korištenja sredstava.
* Upravlja pokretnim i nepokrentim stvarima udruge.
* Donosi odluku o uporabi i zaštiti znakovlja udruge.
* Određuje najmenu i kontrolira utrošak sredstava ostvarenih iz djelatnosti udruge.
* Riješava o prijedlozima pojedinih članova
* Rješava i u drugim pitanjima propisanima Zakonom i ovim statutom, s tim što o tome izvještava Skupštinu na njenoj narednoj sjednici.

Članak 26.

Predsjedništvo ima predsjednika i dopredsjednika.

Predsjendik predstavlja udrugu i rukovodi radom predsjedništva.

Dopredsjednik pomaže predsjedniku u radu i zamjenjuje ga u slučaju spriječenosti ili odsutnosti.

Predsjednik i podpredsjednik Predsjedništva su po položaju predsjednik i podpredsjednik Udruge.

Članak 27.

Predsjedništvo saziva predsjednik udruge.

Sjednice predsjedništva održavaju se po potrebi, ali obavezno jednom u tri mjeseca.

Predsjedništvo odlučuje kada sjednici prisustvuje natopolovična većina članova predsjedništva.

Odluke se donose većinom glasova prisutnih članova predsjedništva.

Članak 28.

Udruga ima tajnika.

Tajnik sudjeluje u pripremi dnevnog reda za sjednice, stara se za vođenje zapisnika na sjednicama organa udruge, stara se o administrativnim i financijskim poslovima i izvršava i druge poslove koje mu povjeri predsjedništvo.

Tajnik može ujedno biti i blagajnik udruge.

1. Nadzorni odbor

Članak 29.

Članovi udruge nadziru rad udruge.

Nadzor rada, odnosno poslovanja udruge vrši Nadzorni odbor.

Nadzorni odbor ima tri člana.

Članovi Nadzornog odbora su izabrani na mandat od četiri godine. Mandat se može ponoviti.

Mandat članova Nadzornog prestaje razrješenjem u Skupštini udruge.

Članovi Nadzornog odbora ne mogu biti članovi predsjedništva udruge niti tajnik udruge.

Na svojoj prvoj sjednici članovi Nadzornog odbora biraju iz svojih redova predsjednika.

Članak 30.

Nadozni odbor obavlja slijedeće poslove:

* Kontrolira provođenje zakonitosti u radu i poslovanju udruge.
* Nadzire izvršavanje zakonskih, ugovorenih i drugih obveza.
* Kontrolira i analizira ostvarivanje utvrđene financijske politike i financijskog plana.
* O svojim nalazima upoznaje predsjednika, Izvršni odbor i Skupštinu.
* Podnosi Skupštini udruge izvještaj o svom radu i nalazima.

Članak 31.

Sjednicu Nadzornog odbora saziva predsjednik nadzornog odbora u rokovima prema vlastitoj procjeni, na zahtjev ostalih članova ili na zahtjev Predsjednika udruge.

Odluke se donose većinom glasova članova nadzornog odbora.

Za svoj rad Nadzorni odbor je odgovoran Skupštini i podnosi joj izvješće o svom radu.

Tijela udruge dužna su nadzornom odboru pružiti sve tražene i potrebne podatke, te omogućiti uvid u dokumente i osigurati uvjete za rad.

1. Materijalno – financijsko poslovanje

Članak 32.

Za ostvarivanje utvrđenih programa udruga osigurava sredstva iz imovine udruge.

Imovinu udruge čine:

* Novčana sredstva koja je udruga stekla uplatom članarina.
* Dobrovoljni prilozi i darovi.
* Novčana sredstva koja je udruga stekla obavljanjem djelatnosti kojima se ostvaruju ciljevi:

1. sredstva od kotizacija
2. sredstva od naknada za vođenje evidencija o prstenuvanju perad, ptica i golubova
3. sredstva od prodanih ulaznica na izložbama malih životinja koje organizira udruga.

* Novčana sredstva koja je udruga stekla financiranjem programa udruge iz državnog proračuna i proračuna jedinice lokalne i područne (regionalne) samouprave te fondova i/ili inozemnih izvora kao i druga novčana sredstva stečena u skladu sa zakonom.
* Nepokretne i pokretne stvari.
* Druga imovinska prava.

Udruga može raspolagati svojom imovinom samo za ostvarenje ciljeva i obavljanje djelatnosti određenih statutom udruge, u skladu sa zakonom.

Članak 33.

Financijsko poslovanje udruge zasniva se na financijskom planu kojim se raspoređuju sredstva udruge.

Mogući višak ostvarenih prihoda nad rashodima u poslovanju raspoređuje se financijskim planom za narednu godinu.

U udruzi se vode poslovne knjige i sastavljaju financijska izvješća prema propisima kojima se unapređuje vođenje računovodstva neprofitnih organizacija.

Članak 34.

Za svoje obveze udruga odgovara svojom cjelokupnom imovinom.

Članovi udruge ne odgovaraju za obveze udruge.

Udruga može stjecati pokretne i nepokretne stvari.

Skupština udruge donosi odluku o stjecanju nekretnina, kao i odluku o prodaji ili prijenosu nekretnina na drugu osobu.

1. Obavljanje stručnih i administrativnih poslova

Članak 35.

Stručne i administrativne poslove udruge obavlja tajnik udruge.

Članak 36.

Obavljanje pojedinih stručno-administrativnih, pomoćnih ili drugih poslova koji su privremeni ili povremeni, ili koji se ne mogu ili nije ekonomično obavljati u okviru udruge, Izvršni odbor može povjeriti stručnoj službi druge organizacije, ili njihovo obavljanje može osigurati ugovorom.

1. Javnost rada.

Članak 37.

Rad udruge je javan

Javnost rada ostvaruje se:

* Pravodobnim dostavljanjem materijala za raspravu članovima udruge, tijelima udruge i drugim osobama u čijem je to interesu.
* Objavom na web stranicama udruge.
* Obavještavanjem javnosti o radu i poslovanju udruge putem sredstava javnog priopćavanja i na tiskovnim konferencijama.
* Izdavanjem publikacija udruge.
* Na druge prigodne načine.

1. Nagrade i priznanja

Članak 38.

Za naročite zasluge u radu na ostvarivanju ciljeva i zadataka, razvitak i promicanje ugleda udruge, za zasluge i dostignuća u razvoju i unapređenju uzgoja malih životinja, udruga svojim članovima, kao i drugim organizacijama te pravnim i fizičkim osobama može dodjeljivati nagrade i priznanja.

Način dodjela priznanja i nagrada, vrste i kriterija, te način predlaganja uređuje se općim aktom-pravilnikom, kojeg na prijedlog Izvršnog odbora donosi Skupština.

1. Prestanak rada udruge.

Članak 39.

Razlozi za prestanak djelovanja udruge jesu:

* Odluka skupštine o prestanku rada udruge.
* Pripajanje drugoj udruzi, spajanje s drugom udrugom, podjela udruge razdvajanjem.
* Protek dvostruko više vremena od vremena predviđenog za održavanje redovne sjednice udruge, ako ona nije održana.
* Pravomoćna odluka suda o ukidanju udruge.
* Pokretanje stečajnog postupka.
* Na zahtjev člana, ako je broj članova udruge pao ispod broja osnivača potrebnog za osnivanje udruge, a nadležno tijelo udruge u roku od godine dana od nastupanja te činjenice nije donijelo odluku o prijemu novih članova.

U slučaju iz stavka 1. točaka 1. i 5. ovog članka, likvidator je dužan nadležnom uredu podnijeti zahtjev za upis prestanka djelovanja udruge u registar udruga u roku od osam dana od dana donošenja odluke o prestanku udruge, odnosno pokretanju stečajnog postupka.

Činjenice iz stavka 1. točaka 3. i 6. ovog članka po službenoj dužnosti utvrđuje rješenjem nadležni ured Na temelju pravomoćne odluke suda o ukidanju udruge nadležni ured donosi rješenje o pokretanju likvidacijskog postupka.

Članak 40.

U slučajevima iz članka 39. stavka 1. točaka 1., 3., 4., i 6. ovog Statuta provodi se postupak likvidacije udruge.

Likvidator je fizička ili pravna osoba koju imenuje i opoziva Skupština udruge i koja je kao likvidator upisana u registar udruga.

Likvidator ne mora biti član udruge.

Likvidator zastupa udrugu u postupku likvidacije te se otvaranjem likvidacijskog postupka upisuje u registar udruga kao osoba ovlaštena za zastupanje udruge do okončanja postupka i brisanja udruge iz registra.

Mandat likvidatora traje do okončanja postupka likvidacije i brisanja udruge iz registra udruga, odnosno do njegova opoziva od strane Skupštine udruge.

Nad udrugom se može provesti i skraćeni postupak prestanka udruge u kom slučaju se ne provodi likvidacija, sve sukladno odredbama članka 51. Zakona o udrugama.

Članak 41.

Brisanjem iz registra udruga, udruga prestaje postojati.

Prestankom postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, a na osnovi odluke skupštine sukladno statutu.

Udruga nema pravo dijeliti imovinu svojim osnivačima, članovima udruge, osobama ovlaštenim za zastupanje ili s njima povezanim osobama.

1. Rješavanje sporova i sukoba interesa unutar udruge.

Članak 42.

Ukoliko između članova Udruge dođe do spora koji je vezan uz djelovanje udruge, članovi će taj spor nastojati riješiti sporazumno, a ako u tome ne uspiju mogu rješavanje spora povjeriti ad hoc imenovanom vijeću za mirenje ili vanjskom miritelju, pod uvjetom da se radi o pravima članova kojima oni mogu slobodno raspolagati.

Sukobom interesa u Udruzi smatra se situacija kada članovi udruge, članovi upravnih ili izvršnih tijela u obavljanju svojih dužnosti u udruzi dođu u situaciju da svojom odlukom ili drugim djelovanjem pogoduju sebi ili sebi bliskim osobama, a nauštrb interesa drugih članova udruge. O svakom sukobu interesa odlučuje se posebno.

Odlučivanje iz stavka 1. i 2. ovog članka provodi se u u prvom stupnju u povremenim radnim tijelima koja osniva Izvršni odbor. U drugom stupnju nadležna je Skupština udruge.

1. Prijelazne i završne odredbe

Članak 43.

Statut kao i ostale akte, koje donosi Skupština, donose se natpolovičnom većinom glasova nazočnih članova odnosno predstavnika udruge.

Izmjene i dopune ovog Statuta vrše se na način i po postupku predviđenim za njegovo donošenje

Članak 44.

Opći akti udruge uskladit će se s odredbama ovog Statuta u roku od jedne (1) godine od njegovog stupanja na snagu.

Članak 45.

Tumačenje odredbi ovog Statuta u nadležnosti je Skupštine.

Članak 46.

Ovaj Statut stupa na snagu i primjenjuje se od dana usvajanja na Skupštini udruge.

Članak 47.

Danom stupanja na snagu ovog Statuta, prestaje važiti Statut donesen na sjednici Skupštine udruge od 20. ožujka 2010. godine.

Predsjednik

\_\_\_\_\_\_\_\_\_\_